
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _GoBack]DĖL LEIDIMO KĖDAINIŲ RAJONO SAVIVALDYBĖS ADMINISTRACIJOS GUDŽIŪNŲ SENIŪNIJAI NUOMOTI PATALPĄ

2022 m. gegužės 27 d. Nr. TS-190
Kėdainiai

	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, Kėdainių rajono savivaldybės administracijos Gudžiūnų seniūnijos 2022 m. gegužės 10 d. raštą Nr. V-6-35 „Dėl duomenų perdavimo įrangos talpinimo“, Kėdainių rajono savivaldybės taryba n u s p r e n d ž i a:
	1. Leisti Kėdainių rajono savivaldybės administracijos Gudžiūnų seniūnijai 5 metams viešo konkurso būdu išnuomoti Kėdainių rajono savivaldybei nuosavybės teise priklausančią 20,29 kv. m bendro ploto patalpą (indeksas 6) pastate, plane pažymėtame 1B2p, unikalus numeris 5397-6004-7010, esančiame Kėdainių r. sav., Gudžiūnų sen., Gudžiūnų mstl., Dotnuvėlės g. 1.
	2. Nustatyti pradinę 1 kv. m nuomos kainą – 6 Eur per mėn.
3. Įgalioti Kėdainių rajono savivaldybės administracijos Gudžiūnų seniūnijos seniūną organizuoti viešą nuomos konkursą, pasirašyti 1 punkte nurodyto turto nuomos sutartį, perdavimo–priėmimo aktą ir informaciją apie sudarytą nuomos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
    Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis				                  

